ai4bharat/Pralekha huggingface dataset:
প্রধানমন্ত্রীরদপ্তর
প্রথম চর্তুভুজ নেতাদের ভার্চুয়াল শিখর সম্মেলনে প্রধানমন্ত্রীর উদ্বোধনী ভাষণ
নয়াদিল্লি, ১২ মার্চ, ২০২১
মাননীয়,
রাষ্ট্রপতি বাইডেন,
প্রধানমন্ত্রী মরিশন এবং
প্রধানমন্ত্রী সুগা,
আপনাদের মধ্যে আসতে পেরে আমি আনন্দিত বন্ধুরা!
এই আমন্ত্রণের জন্য আমি রাষ্ট্রপতি বাইডেনকে ধন্যবাদ জানাই।
মাননীয়গণ,
আমরা আমাদের গণতান্ত্রিক মূল্যবোধ এবং অবাধ, মুক্ত ও সুসংহত ভারত-প্রশান্ত মহাসাগরীয় অঞ্চলের জন্য প্রতিশ্রুতিবদ্ধতার কারনে এখানে একত্রিত হয়েছি।
আমাদের আজকের আলোচ্য বিষয়ে প্রতিষেধক, জলবায়ু পরিবর্তন, প্রযুক্তির ব্যবহার সহ বিভিন্ন বিষয় রয়েছে।
আমি প্রাচীন ভারতের দর্শন বসুধৈব কুটুম্বকমের মধ্যে সমগ্র বিশ্বকে এক পরিবার বলে মনে করি।
আমরা ঘনিষ্ঠভাবে একযোগে কাজ করবো এবং ভারত-প্রশান্ত মহাসাগরীয় অঞ্চলের নিরাপত্তা ও সুস্থিতির জন্য আমাদের চিন্তা-ভাবনা ভাগ করে নেবো।
আজকের এই শিখর সম্মেলন থেকে এটি প্রতিফলিত হচ্ছে যে কোয়াড কালের বিচারে উত্তীর্ণ হয়েছে।
এই অঞ্চলের সুস্থিতির জন্য এটি এখন গুরুত্বপূর্ণ স্তম্ভ হিসেবে থাকবে।
আপনাদের সকলকে ধন্যবাদ।
PG/PM/NS
(Visitor Counter : 88
জলশক্তি মন্ত্রক
বিশ্ব স্বাস্থ্য সংস্থার প্রতিবেদনে জনস্বাস্থ্য ও আর্থিক সাশ্রয়ের ক্ষেত্রে হর ঘর জল কর্মসূচীর সুফলের উল্লেখ করা হয়েছে
নতুন দিল্লি, ৯ জুন, ২০২৩
বিশ্ব স্বাস্থ্য সংস্থা আজ ভারতের হর ঘর জল কর্মসূচীর সুফল সংক্রান্ত একটি প্রতিবেদন প্রকাশ করেছে। এই প্রতিবেদন প্রকাশ অনুষ্ঠানের সূচনায় নীতি আয়োগের স্বাস্থ্য বিভাগের সদস্য ডঃ ভি.কে. পল জানান, বিশুদ্ধ পানীয় জল কিভাবে মানুষের জীবন বাঁচায়, মহিলাদের ক্ষমতায়ন নিশ্চিত করে এবং সহজ জীবনযাত্রায় সহায়ক হয় তা আমরা এই কর্মসূচী বাস্তবায়নের মাধ্যমে দেখেছি। এই কর্মসূচীর প্রশংসা করে তিনি বলেন, আজ ভারতের স্বাস্থ্য ক্ষেত্রের যুগান্তকারী পরিবর্তনের নেপথ্যে প্রতি সেকেন্ডে জলের নতুন সংযোগ প্রদানের গুরুত্বপূর্ণ ভূমিকা রয়েছে।
বিশ্ব স্বাস্থ্য সংস্থার এই প্রতিবেদনে বলা হয়েছে, নিরাপদ পানীয় জল সরবরাহের ফলে ভারতে ডায়েরিয়া জনিত অসুখের ফলে ৪ লক্ষ মৃত্যু এড়ানো সম্ভব হয়েছে। এর ফলে, ১০ হাজার ১০০ কোটি মার্কিন ডলারের সমতুল অর্থ সাশ্রয় করা সম্ভব হয়েছে। জলশক্তি মন্ত্রকের পানীয় জল ও নিকাশী দপ্তরের সচিব শ্রীমতী বিনি মহাজন, ইন্ডিয়ান কাউন্সিল অফ মেডিক্যাল রিসার্চের স্বাস্থ্য সংক্রান্ত গবেষণা দপ্তরের মহানির্দেশক ডাঃ রাজীব বল এবং ভারতে বিশ্ব স্বাস্থ্য সংস্থার প্রতিনিধি ডাঃ রোডেরিকো এইচ অফরিন অনুষ্ঠানে উপস্থিত ছিলেন।
ডাঃ বল এই অনুষ্ঠানে হর ঘর জল কর্মসূচীর সাফল্যের কথা উল্লেখ করে বলেন, এই প্রতিবেদনে কেন্দ্রীয় সরকারের জল জীবন মিশনে বিনিয়োগের সুফল সম্পর্কে উল্লেখ করা হয়েছে, যেখানে বলা হয়েছে স্বাস্থ্য ক্ষেত্রে এর নানা ইতিবাচক প্রভাব নজরে এসেছে। ২০১৯ সালের আগে ভারতের গ্রামাঞ্চলে জলসরবরাহের চিত্রটি খুব একটা আশাব্যাঞ্জক ছিল না। দেশের মোট জনসংখ্যার ৩৬ শতাংশ মানুষের বাড়িতে বিশুদ্ধ পানীয় জল পাওয়ার কোনো ব্যবস্থা ছিল না। গ্রামাঞ্চলে বসবাসরত ৪৪ শতাংশ মানুষ এই সুবিধা থেকে বঞ্চিত ছিলেন। নিরাপদ পানীয় জল না পাওয়ার ফলে স্বাস্থ্য ক্ষেত্রে নানারকমের সমস্যা সৃষ্টি হতো। ২০১৯-এর এক প্রতিবেদনে জানা গেছে, সারা বিশ্বে ৭ কোটি ৪০ লক্ষ মানুষ অপরিচ্ছন্ন নিকাশী ব্যবস্থা এবং দূষিত জল ব্যবহার করে প্রাণ হারিয়েছেন। ভারতের ক্ষেত্রে এই সংখ্যা ১৪ লক্ষ। বিশ্ব স্বাস্থ্য সংস্থার পর্যবেক্ষণে বলা হয়, দূষিত জল এবং অপরিচ্ছন্ন নিকাশী ব্যবস্থার কারণে সুস্থায়ী উন্নয়নের লক্ষ্যমাত্রা অর্জন করা যায় না। ওই প্রতিবেদনে আরো বলা হয়েছে, বিশুদ্ধ জল এবং পরিচ্ছন্ন নিকাশী ব্যবস্থার ফলে জনস্বাস্থ্য ক্ষেত্রের সার্বিক উন্নতি ঘটে।
প্রতিবেদনে আরও বলা হয়েছে নলবাহিত জলের সংযোগ বাড়িতে পৌঁছে দেওয়ার ফলে মহিলারা সব থেকে উপকৃত হয়েছেন। ২০১৮ সালের প্রাপ্ত তথ্য অনুযায়ী ভারতে মহিলারা, তাঁদের বাড়ির জলের চাহিদা পূরণের জন্য দৈনিক ৪৫ মিনিটেরও বেশি সময় ব্যয় করতেন। জল সংগ্রহ করার জন্য প্রতিদিন মোট ৬কোটি ৬৬ লক্ষ ঘণ্টা সময় ব্যয় হত। এর মধ্যে গ্রামাঞ্চলের মহিলারা ব্যয় করা সময়ের মোট পরিমাণ ৫ কোটি ৫৮ লক্ষ ঘণ্টা। শ্রীমতী মহাজন জানান, জলজীবন মিশনের দ্রুত বাস্তবায়নের ফলে দেশে পানীয় জল সরবরাহ সংযোগের চিত্র বদলাচ্ছে। ২০১৯ সালে মাত্র ১৬.৬৪ শতাংশ বাড়িতে জলের সংযোগ ছিল। সেখানে পরবর্তী ৪১ মাসে তা বৃদ্ধি পেয়ে ৬২.৮৪ শতাংশে পৌঁছেছে।
হর ঘর কর্মসূচী :
প্রধানমন্ত্রী শ্রী নরেন্দ্র মোদী ২০১৯ সালে স্বাধীনতা দিবসে হর ঘর কর্মসূচীর ঘোষণা করেন। জলশক্তি মন্ত্রকের জলজীবন মিশনের আওতায় এই কর্মসূচিতে গ্রামাঞ্চলের প্রত্যেক বাড়িতে নলবাহিত বিশুদ্ধ জল পৌঁছে দেওয়ার উদ্যোগ নেওয়া হয়েছে।
(CG/CB/SKD
বিদ্যুৎমন্ত্রক
শ্রী রাজ কুমার সিং বিদ্যুৎ ও নতুন এবং পুনর্নবীকরণ মন্ত্রকের কেন্দ্রীয় মন্ত্রী হিসেবে দায়িত্বভার গ্রহণ করেছেন
নয়াদিল্লী, ৮ জুলাই, ২০২১
শ্রী রাজ কুমার সিং আজ বিদ্যুৎ ও নতুন এবং পুনর্নবীকরণ মন্ত্রকের কেন্দ্রীয় মন্ত্রী হিসেবে দায়িত্বভার গ্রহণ করেছেন।
এই দায়িত্বভার দেওয়ার জন্য প্রধানমন্ত্রীর প্রতি কৃতজ্ঞতা প্রকাশ করে শ্রী আর কে সিং জানান, দেশের উন্নয়নে প্রধানমন্ত্রী সবসময় আত্মবিশ্বাসের পরিচয় দিয়েছেন। এই ক্ষেত্রকে এগিয়ে নিয়ে যাওয়ার জন্য তিনি সর্বোত প্রয়াস চালাবেন বলেও জানান। দায়িত্বভার নেওয়ার পর সাংবাদিকদের সঙ্গে আলাপচারিতায় শ্রী সিং আরও বলেন, প্রধানমন্ত্রী বিদ্যুতায়নের যে লক্ষ্যমাত্রা নিয়েছেন, তা নির্ধারিত সময়ের আগেই পূরণ করা হবে এবং সাধারণ মানুষের কাছে বিদ্যুৎ ও শক্তি ক্ষেত্রের সুবিধা যাতে পৌঁছে দেওয়া, যায় তা সুনিশ্চিত করতে সব রকম উদ্যোগ নেওয়া হবে।
এদিন মন্ত্রকের শীর্ষ আধিকারিকরা তাঁকে স্বাগত জানান।
CG/SS /NS
(Visitor Counter : 89
প্রধানমন্ত্রীরদপ্তর
কোভিড -১৯ পরিস্থিতির পর্যালোচনার জন্য উচ্চ পর্যায়ের বৈঠকে যোগ দেবার কারণে প্রধানমন্ত্রীর পশ্চিমবঙ্গ সফর বাতিল
নতুনদিল্লি, ২২শে এপ্রিল, ২০২১
প্রধানমন্ত্রী শ্রী নরেন্দ্র মোদী আগামীকাল কোভিড-১৯ পরিস্থিতির পর্যালোচনার জন্য একটি উচ্চ পর্যায়ের বৈঠকে পৌরোহিত্য করবেন।
এক ট্যুইট বার্তায় শ্রী মোদী বলেছেন, “আগামীকাল কোভিড-১৯ পরিস্থিতির পর্যালোচনার জন্য একটি উচ্চ পর্যায়ের বৈঠকে পৌরোহিত্য করব। এই কারণে আমি পশ্চিমবঙ্গে যেতে পারছি না ।“
CG/CB/
(
প্রধানমন্ত্রীরদপ্তর
ভারত-অস্ট্রেলিয়া অর্থনৈতিক সহযোগিতা ও বাণিজ্য চুক্তি অনুমোদিত হল অস্ট্রেলিয়ার সংসদে
অস্ট্রেলিয়ার প্রধানমন্ত্রীকে ধন্যবাদ জানালেন শ্রী নরেন্দ্র মোদী
নয়াদিল্লি, ২২ নভেম্বর, ২০২২
ভারতের সঙ্গে মুক্ত বাণিজ্যের বিষয়টি অস্ট্রেলিয়ার সংসদে অনুমোদিত হওয়ায় ঐ দেশের প্রধানমন্ত্রী মিঃ অ্যান্টনি অ্যালবানিজকে ধন্যবাদ জানিয়েছেন ভারতের প্রধানমন্ত্রী শ্রী নরেন্দ্র মোদী। তিনি আরও বলেছেন যে, ভারত ও অস্ট্রেলিয়ার মধ্যে সম্পাদিত অর্থনৈতিক সহযোগিতা ও বাণিজ্য চুক্তিটিকে বিশেষভাবে স্বাগত জানাবে বাণিজ্যিক গোষ্ঠীগুলি। এই চুক্তির বাস্তবায়নের মাধ্যমে দু-দেশের মধ্যে এক সুসংবদ্ধ, কৌশলগত অংশীদারিত্বের সম্পর্ক গড়ে উঠবে।
এই প্রসঙ্গে অস্ট্রেলিয়ার প্রধানমন্ত্রীর উদ্দেশে এক ট্যুইট বার্তায় শ্রী মোদী বলেছেন:
“ধন্যবাদ প্রধানমন্ত্রী অ্যালবানিজ। ভারত-অস্ট্রেলিয়া অর্থনৈতিক সহযোগিতা ও বাণিজ্য চুক্তিটিকে আমাদের বাণিজ্যিক গোষ্ঠীগুলি বিশেষভাবে স্বাগত জানাবে বলে আমি মনে করি। এর মধ্য দিয়ে ভারত ও অস্ট্রেলিয়ার মধ্যে সুসংবদ্ধ, কৌশলগত অংশীদারিত্বের সম্পর্ক আরও জোরদার হয়ে উঠবে।”
PG/SKD/NS
(
বিজ্ঞানওপ্রযুক্তিমন্ত্রক
মহিলা বিজ্ঞানী ও শিল্পোদ্যোগী কনক্লেভ তরুণ মেধাবীদের বিজ্ঞানের প্রতি উৎসাহিত করা
কলকাতা, ০৭ নভেম্বর, ২০১৯
কলকাতায় আয়োজিত ভারত আন্তর্জাতিক বিজ্ঞান উৎসবের অঙ্গ হিসাবে আজ মহিলা বিজ্ঞানী ও শিল্পোদ্যোগী কনক্লেভ – এর সূচনা হয়। এই কনক্লেভে বিজ্ঞান ও গবেষণা ক্ষেত্রে মহিলাদের প্রতিনিধিত্ব বাড়াতে উপযুক্ত ব্যবস্থা গড়ে তোলার ওপর গুরুত্ব দেওয়া হয়।
কনক্লেভে যোগ দিয়ে বিজ্ঞান ও প্রযুক্তি দপ্তরের সচিব অধ্যাপক আশুতোষ শর্মা বিজ্ঞান ও গবেষণা ক্ষেত্রে মহিলাদের প্রতিনিধিত্ব বাড়াতে বিভিন্ন পন্থার কথা উল্লেখ করে বলেন, বিজ্ঞান-ভিত্তিক শিল্পোদ্যোগ মহিলাদের সক্রিয় অংশগ্রহণের মাধ্যমে লাভবান হতে পারে। শিল্পোদ্যোগ গঠনের প্রয়াসে উইমেন এন্টারপ্রুনেয়রশিপ অ্যান্ড এমপাওয়ারমেন্ট মতো সংগঠনের প্রয়াসের কথা উল্লেখ করে অধ্যাপক শর্মা বলেন, সমস্যা ও সমাধান সম্পর্কে সম্পূর্ণ স্বচ্ছ ধারণা থাকা প্রয়োজন। বিজ্ঞান ও গবেষণা ক্ষেত্রে মহিলাদের অংশগ্রহণ বাড়াতে সংশ্লিষ্ট সকল পক্ষের উদ্যোগী হওয়া প্রয়োজন উল্লেখ করে তিনি বিজ্ঞান ও প্রযুক্তি দপ্তরের বিজ্ঞান জ্যোতির মতো বিভিন্ন প্রকল্পের দৃষ্টান্ত তুলে ধরেন। তিনি জানান, এ ধরনের প্রকল্পের উদ্দেশ্য হ’ল – আইআইটি-র মতো দেশের অগ্রণী প্রতিষ্ঠানগুলিতে মহিলাদের প্রতিনিধিত্ব আরও বাড়ানো।
বিজ্ঞান ও শিল্প গবেষণা দপ্তরের সচিব ডঃ শেখর সি মান্ডে এই কনক্লেভে উপস্থিত শ্রোতাদের বিজ্ঞান ও প্রযুক্তি ক্ষেত্রে আগ্রহ বাড়ানোর ব্যাপারে উৎসাহিত করেন। এই কনক্লেভের উদ্দেশ্য হ’ল – বিজ্ঞান ও প্রযুক্তি ক্ষেত্রে যুক্ত মহিলাদের সঙ্গে তরুণ মহিলা বিজ্ঞানীদের মতবিনিময়ের সুযোগ করে দেওয়া। দেশের সুস্থায়ী অগ্রগতিতে মহিলাদের অবদানকে স্বীকৃতি জানাতেই এই কনক্লেভের আয়োজন করা হয়েছে।
কনক্লেভের বিভিন্ন অধিবেশনে মহিলা বিজ্ঞানী ও বিশেষজ্ঞরা মহিলাদের অগ্রণী প্রতিষ্ঠানগুলিতে পড়াশুনা ও গবেষণার কাজে সুনির্দিষ্ট কিছু সাংস্কৃতিক ও আর্থিক চ্যালেঞ্জের কথা উল্লেখ করেন। এই অনুষ্ঠানে উপস্থিত প্রতিনিধিরা রাজস্থানের সিকার থেকে আসা মহিলা চাষী, সরিতা দেবীর সাফল্যে উৎসাহিত হন। উল্লেখ করা যেতে পারে, সরিতা দেবী চাষাবাদ বাবদ ২৫ লক্ষ থেকে ১ কোটি টাকা পর্যন্ত উপার্জন করে অন্যান্য চাষীদেরকেও উদ্বুদ্ধ করেছেন। অনুষ্ঠানে মেজর জেনারেল ডঃ মাধুরী কানিতকর উপস্থিত সুধীমন্ডলীর উদ্দেশে বলেন, জীবন হ’ল শিক্ষণের এক নিরন্তর প্রক্রিয়া। তাই, মহিলাদের কর্মজীবনে ভারসাম্য বজায় রাখার পাশাপাশি, বৃদ্ধ পিতা-মাতার প্রতি যত্নশীল ও দায়িত্ববান হওয়া প্রয়োজন।
দু’দিনের এই কনক্লেভে বিজ্ঞান ও প্রযুক্তি তথা উদ্ভাবন ক্ষেত্রে মহিলাদের অংশগ্রহণ বাড়ানোর বিভিন্ন পন্থাপদ্ধতি নিয়ে আলোচনার জন্য ৬টি পৃথক অধিবেশনের আয়োজন করা হয়েছে।
CG/BD/SB
(Visitor Counter : 43
প্রধানমন্ত্রীরদপ্তর
প্রধানমন্ত্রী শ্রী নরেন্দ্র মোদী এবং আমেরিকার রাষ্ট্রপতির মধ্যে টেলিফোনে বার্তালাপ
নতুন দিল্লি, ৪ এপ্রিল ২০২০
প্রধানমন্ত্রী শ্রী নরেন্দ্র মোদী আজ টেলিফোনে আমেরিকার রাষ্ট্রপতি ডোনাল্ড ট্রাম্পের সঙ্গে কথা বলেছেন। কোভিড-১৯ মহামারীর বর্তমান পরিস্থিতি এবং এর জেরে সারা বিশ্বে বিশেষ করে অর্থনীতির ওপর যে প্রভাব পড়েছে তা নিয়ে উভয় নেতাই মতবিনিময় করেন।
এই ভাইরাসের কারণে আমেরিকায় যারা প্রাণ হারিয়েছেন, প্রধানমন্ত্রী শ্রী নরেন্দ্র মোদী তাদের প্রতি সমবেদনা ব্যক্ত করেন এবং অসুস্থদের দ্রুত আরোগ্য কামনা করেন।
দুই দেশের মধ্যে বিশেষ সম্পর্কের গুরুত্ব উল্লেখ করে প্রধানমন্ত্রী শ্রী মোদী বলেন এক যোগে এই সমস্যা মোকাবিলায় ভারত সবসময় আমেরিকার পাশে রয়েছে। ভারত এবং আমেরিকা পূর্ণ শক্তি নিয়োগ করে যৌথভাবে কোভিড-১৯এর সমস্যা মোকাবিলায় অটল এবং কার্যকরী ভূমিকা নিয়েছে বলেও সহমত ব্যক্ত করেন উভয় নেতা।
মহামারীর কারণে অর্থনীতির ওপর প্রভাব এবং স্বাস্থ্য ক্ষেত্রে সমস্যার সমাধানে উভয় দেশই নিজের মতো করে যে ব্যবস্থা গ্রহণ করেছে তা নিয়েও মতবিনিময় করেন তাঁরা।
এই কঠিন সময়ে মানসিক এবং শারীরিক ভাবে সুস্থ থাকতে যোগ এবং আয়ুর্বেদ বিশেষ করে ভারতের চিরাচরিত ভেষজ ওষুধ পদ্ধতির উপকারিতা নিয়ে উভয় নেতা আলোচনাও করেন।
কোভিড-১৯এর সঙ্কট মোকাবিলায় উভয় দেশের আধিকারিকদের মধ্যে নিয়মিত যোগাযোগ বজায় থাকবে বলেও সহমত পোষণ করেন তাঁরা।
(CG/SS
মানবসম্পদবিকাশমন্ত্রক
শ্রী ধর্মেন্দ্র প্রধান জাতীয় পাঠ্যসূচির রূপরেখা সম্পর্কিত মান্যতা নথি প্রকাশ করবেন
নয়াদিল্লি, ২৮ এপ্রিল, ২০২২
কেন্দ্রীয় শিক্ষা মন্ত্রী শ্রী ধর্মেন্দ্র প্রধান আগামীকাল জাতীয় পাঠ্যসূচির রূপরেখা সম্পর্কিত মান্যতা নথি প্রকাশ করবেন। জাতীয় শিক্ষা নীতি ২০২০-তে ৪টি ক্ষেত্রে জাতীয় পাঠ্যসূচির রূপরেখা প্রণয়নের সুপারিশ করা হয়েছিল। এগুলি হ’ল – বিদ্যালয় শিক্ষা, শৈশাবস্থার গোড়াতেই দেখাশুনা ও শিক্ষাদান, শিক্ষক শিক্ষণ এবং পূর্ণ বয়স্কদের শিক্ষা।
জাতীয় পাঠ্যসূচির রূপরেখার মান্যতা সম্পর্কিত নথি প্রকাশ অনুষ্ঠানে কর্ণাটকের উচ্চ শিক্ষা মন্ত্রী অশ্বত্থনারায়ণ সি এন, জাতীয় পাঠ্যসূচি রূপরেখা প্রণয়নের স্টিয়ারিং কমিটির চেয়ারপার্সন ডঃ কে কস্তুরিরঙ্গণ, জাতীয় শিক্ষা গবেষণা ও প্রশিক্ষক পরিষদের অধিকর্তা অধিকর্তা অধ্যাপক ডি পি সাকলানি প্রমুখ উপস্থিত থাকবেন।
জাতীয় পাঠ্যসূচির রূপরেখা প্রণয়নের জন্য জাতীয় শিক্ষা নীতি ২০২০ দৃষ্টিভঙ্গীর উপর ভিত্তি করে তিনটি বিভাগে পাঠ্যসূচির ৪টি রূপরেখা এবং ২৫টি মূল বিষয় চিহ্নিত করা হচ্ছে। এই তিনটি বিভাগ হ’ল – পাঠ্যসূচি ও শিক্ষাদান, গুরুত্বপূর্ণ বিষয়সমূহ এবং পদ্ধতিগত পরিবর্তন তথা সংস্কারের উপর অগ্রাধিকার দিয়ে জাতীয় শিক্ষা নীতি ২০২০-র অন্যান্য গুরুত্বপূর্ণ বিষয়।
মান্যতা সম্পর্কিত নথিতে জাতীয় পাঠ্যসূচির রূপরেখা প্রণয়ন প্রক্রিয়া সহ এর সম্ভাব্য কাঠামো ও উদ্দেশ্য এবং জাতীয় শিক্ষা নীতি ২০২০ থেকে মৌলিক কয়েকটি নীতির বর্ণনা রয়েছে। এগুলি সবই জাতীয় পাঠ্যসূচি রূপরেখা প্রণয়নে সাহায্য করবে। জেলা থেকে রাজ্য পর্যায় এবং জাতীয় পর্যায়ে আলাপ-আলোচনা ও পরামর্শের মাধ্যমে জাতীয় পাঠ্যসূচির রূপরেখার খসড়া তৈরি করা হচ্ছে। উল্লেখ করা যেতে পারে, এই পাঠ্যসূচি প্রণয়নের জন্য পজিশন পেপার সম্পর্কিত নীতি-নির্দেশিকা মান্যতা নথিপত্রের এক গুরুত্বপূর্ণ অঙ্গ।
পাঠ্যসূচি রূপরেখা প্রণয়নের সমগ্র প্রক্রিয়া কাগজবিহীন পদ্ধতিতে তৈরী করা হয়েছে। এজন্য বিদ্যালয়/জেলা ও রাজ্য পর্যায়ে আলাপ-আলোচনা সহ একটি টেক প্ল্যাটফর্ম ও মোবাইল অ্যাপের সাহায্য নেওয়া হচ্ছে।
CG/BD/SB
(
প্রধানমন্ত্রীরদপ্তর
অরুণাচল প্রদেশের আদিবাসী নেতারা সাক্ষাৎ করলেন প্রধানমন্ত্রীর সঙ্গে
নয়াদিল্লি, ১৬ মে, ২০২৩
অরুণাচল প্রদেশের আদিবাসী নেতারা প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেছেন। প্রধানমন্ত্রী এই আলাপচারিতার ভিডিও শেয়ার করেছেন।
এক ট্যুইটে প্রধানমন্ত্রী বলেন, “অরুণাচল প্রদেশের আদিবাসী নেতাদের সঙ্গে একটি দুর্দান্ত বৈঠক হয়েছে। রাজ্যের উন্নয়ন এবং জনগণের আশা-আকাঙ্খা পূরণের বিভিন্ন বিষয় নিয়ে আমরা আলাপ-আলোচনা করেছি”।
PG/PM/SB
(
স্বাস্থ্যওপরিবারকল্যাণমন্ত্রক
সারা দেশে ১.৮ কোটিরও বেশি কোভিড-১৯ টিকার ডোজ দেওয়া হয়েছে
নয়াদিল্লী, ৫ মার্চ, ২০২১
করোনার বিরুদ্ধে লড়াইয়ে আজ সকাল ৭টা পর্যন্ত সারা দেশে ১ কোটি ৮০ লক্ষ ৫ হাজার ৩টি কোভিড-১৯ টিকার ডোজ দেওয়া হয়েছে।
এরমধ্যে ৬৮ লক্ষ ৫৩ হাজার ৮৩ জন স্বাস্থ্যকর্মীকে করোনা টিকার প্রথম ডোজ এবং ৩১ লক্ষ ৪১ হাজার ৩৭১ জন স্বাস্থ্যকর্মীকে দ্বিতীয় ডোজ দেওয়া হয়েছে। পাশাপাশি ৬০ লক্ষ ৯০ হাজার ৯৩১ জন প্রথম সারির কর্মীকে প্রথম ডোজ এবং ৬৭ হাজার ২৯৭ জন প্রথম সারির কর্মীকে দ্বিতীয় ডোজ দেওয়া হয়েছে। এমনকি ৪৫ বছরের বেশী বয়সী ব্যক্তি যাদের সুনির্দিষ্টি কো-মর্বিডিটি বা অন্যান্য রোগের উপসর্গ রয়েছে এই ধরণের ২ লক্ষ ৩৫ হাজার ৯০১ জন সুবিধাভোগী এবং ৬০ বছরের বেশী বয়সী ১৬ লক্ষ ১৬ হাজার ৯২০ জন সুবিধাভোগীকে করোনা টিকার প্রথম ডোজ দেওয়া হয়েছে।
করোনা টিকাকরণের ৪৮তম দিনে গতকাল পর্যন্ত ১৩ লক্ষ ৮৮ হাজার ১৭০ জনকে টিকা দেওয়া হয়।
ইতিমধ্যে ১৬ হাজার ৮১টি করোনা টিকাকরণের প্রথম পর্ব আয়োজিত হয়ছে ।যেখানে প্রথম সারির কর্মী এবং স্বাস্থ্যকর্মীদের টিকা দেওয়া হয়। এর মাধ্যমে ১০ লক্ষ ৫৬ হাজার ৮০৮ জন সুবিধাভোগী টিকা গ্রহণ করেন। করোনা টিকাকরণের দ্বিতীয় ডোজ গ্রহণ করেন ৩ লক্ষ ৩১ হাজার ৩৬২ জন স্বাস্থ্য ও প্রথম সারির কর্মী।
অন্যদিকে পাঞ্জাব, হরিয়ানা, গুজরাট, মহারাষ্ট্র, মধ্যপ্রদেশ এবং দিল্লী- এই ৬টি রাজ্যে গত ২৪ ঘণ্টায় দৈনিক সংক্রমণের সংখ্যা ক্রমশই বেড়েছে। এই ৬টি রাজ্যে ২৪ ঘণ্টায় ১৬ হাজার ৮৩৮ জন নতুন করে আক্রান্ত হয়েছেন।
দৈনিক সংক্রমণের ক্ষেত্রে এখনও অন্যান্য রাজ্যের তুলনায় মহারাষ্ট্রে সংক্রমণের সংখ্যা বেশি। সেখানে গতকাল ৮ হাজার ৯৯৮ জন নতুন করে আক্রান্ত হয়েছেন। কেরালায় একদিনে ২ হাজার ৬১৬ জন এবং পাঞ্জাবে ১ হাজার ৭১ জন নতুন করে আক্রান্ত হয়েছেন।
৮টি রাজ্যে দৈনিক সংক্রমণ ক্রমশই বাড়ছে।
দেশে সক্রিয় রোগীর হার ১.৭৬ শতাংশ। বর্তমানে ১ লক্ষ ৭৬ হাজার ৩১৯ জন করোনা আক্রান্ত হয়েছেন।
গত ২৪ ঘণ্টায় রাজ্য ও কেন্দ্রশাসিত অঞ্চলে সক্রিয় রোগীর হারের রেখাচিত্রে ক্রমশই পরিবর্তন লক্ষ্য করা গেছে। কেরালা, তামিলনাড়ু, পশ্চিমবঙ্গে গত ২৪ ঘণ্টায় সক্রিয় রোগীর হার কিছুটা কমেছে।
অন্যদিকে মহারাষ্ট্র, পাঞ্জাব, মধ্যপ্রদেশ, হরিয়ানা, দিল্লী এবং গুজরাটে গত ২৪ ঘণ্টায় সক্রিয় রোগীর হার বেড়েছে।
গত একমাসে কেরালা, উত্তরপ্রদেশ, পশ্চিমবঙ্গ, ছত্তিশগড় এবং তামিলনাড়ুতে সক্রিয় রোগীর হার ক্রমশই কমেছে। এই একই সময় মহারাষ্ট্র, পাঞ্জাব, মধ্যপ্রদেশ, হরিয়ানা এবং দিল্লীতে ক্রমশই বেড়েছে সংক্রমণের হার।
২০টি রাজ্য ও কেন্দ্রশাসিত অঞ্চলে সক্রিয় রোগীর সংখ্যা হাজারের নিচে রয়েছে।
অরুণাচলপ্রদেশে মাত্র ২ জন করোনা সক্রিয় রোগীর সন্ধান মিলেছে। ৮টি রাজ্যে গত এক সপ্তাহে সক্রিয় রোগীর হার জাতীয় গড়ের তুলনায় বেশি।
গত ২৪ ঘণ্টায় ১১৩ জনের মৃত্যু হয়েছে।
৬টি রাজ্যে মৃত্যুর হার ৮৮.৫ শতাংশ। গত একদিনে মহারাষ্ট্রে ৬০, পাঞ্জাবে ১৫ এবং কেরালায় ১৪ জনের মৃত্যু হয়েছে।
১৮টি রাজ্য ও কেন্দ্রশাসিত অঞ্চলে গত ২৪ ঘণ্টায় করোনা আক্রান্ত হয়ে কারোর মৃত্যু হয়নি। এই রাজ্যগুলি হল- আন্দামান-নিকোবর দ্বীপপুঞ্জ, অরুণাচলপ্রদেশ, আসাম, চন্ডীগড়, দমন ও দিউ, দাদরা নগর হাভেলী, গুজরাট, হরিয়ানা, হিমাচলপ্রদেশ, লাদাখ, মণিপুর, মেঘালয়, মিজোরাম, নাগাল্যান্ড, ওড়িশা, পুদুচেরী, সিকিম, ত্রিপুরা এবং উত্তরাখন্ড।
তথ্যওসম্প্রচারমন্ত্রক
২০২২ সালের জন্য টেলিভিশনের উপগ্রহ চ্যানেলগুলি আপলিঙ্ক ও ডাউনলিঙ্ক করার নীতি-নির্দেশিকায় অনুমোদন কেন্দ্রীয় মন্ত্রিসভার
নয়াদিল্লি, ৯ নভেম্বর ২০২২
২০২২ সালের জন্য ভারতের উপগ্রহ টেলিভিশন চ্যানেলগুলির আপলিঙ্ক ও ডাউনলিঙ্ক সম্পর্কিত এক নীতি-নির্দেশিকা আজ অনুমোদিত হল কেন্দ্রীয় মন্ত্রিসভার বৈঠকে। এই নীতি-নির্দেশিকার ফলে ভারতে নথিভুক্ত সংশ্লিষ্ট সংস্থা ও এলএলপি-গুলিকে বিভিন্ন টেলিভিশন চ্যানেলের আপলিঙ্ক ও ডাউনলিঙ্ক সংক্রান্ত কাজকর্মের অনুমতি দেওয়া আরও সহজ হয়ে উঠবে। এছাড়াও, টেলিপোর্ট ও টেলিপোর্ট হাব স্থাপন, উপগ্রহ ব্যবস্থায় এবং ডিজিটাল পদ্ধতিতে তথ্য ও সংবাদ সংগ্রহ, ভারতীয় সংবাদ সংস্থাগুলির আপলিঙ্কিং-এর কাজ এবং সরাসরি সম্প্রচারের জন্য সাময়িক আপলিঙ্কিং ব্যবস্থার সুবিধা হবে।
সংক্ষেপে, মন্ত্রিসভার অনুমোদনের ফলে যে সমস্ত সুযোগ-সুবিধার প্রসার ঘটবে তার মধ্যে রয়েছে – টিভি চ্যানেলগুলির বাধ্যবাধকতা মেনে চলার কাজ আরও সহজ হয়ে উঠবে, বিভিন্ন ঘটনার সরাসরি সম্প্রচারের জন্য আগাম অনুমতির প্রয়োজন হবে না, ভারতীয় টেলিপোর্টগুলির মাধ্যমে বিদেশি চ্যানেলগুলিও আপলিঙ্ক করা যাবে এবং জাতীয় ও জনস্বার্থে বিভিন্ন বিষয়ের প্রচার ও সম্প্রচারে বাধ্যবাধকতা অনুসরণ করতে হবে।
নথিভুক্ত সংশ্লিষ্ট সংস্থা ও এলএলপি-গুলিকে প্রয়োজনীয় অনুমতিদানের ক্ষেত্রে সময়সীমার বাধ্যবাধকতাও অনুসরণ করতে হবে। সংবাদ সংস্থাগুলি বর্তমানের এক বছরের পরিবর্তে পাঁচ বছরের জন্য অনুমতি লাভের সুযোগ পাবে।
প্রসঙ্গত উল্লেখ্য, টেলিভিশন সম্প্রচার সম্পর্কিত একাধিক নীতি-নির্দেশিকা এ পর্যন্ত অনুসরণ করতে হত। কিন্তু বর্তমানে প্রয়োজনীয় বিষয়গুলিকে একটিমাত্র নীতি-নির্দেশিকার আওতায় আনা হয়েছে। ফলে, সম্প্রচার সম্পর্কিত পুরো বিষয়টিই যথেষ্ট সরল ও বাস্তবসম্মত হয়ে উঠবে।
এই নীতি-নির্দেশিকা সম্পর্কিত বিশদ ও বিস্তারিত তথ্য পাওয়া যাবে https://static.pib.gov.in/WriteReadData/specificdocs/documents/2022/nov/doc2022119122101.pdf - এই লিঙ্কটিতে।
(PG/SKD/DM/
রেলমন্ত্রক
মুম্বাই থেকে প্রথম অক্সিজেন এক্সপ্রেস ট্রেনটি ভাইজ্যাগ-এর উদ্দেশে রওনা
মুম্বাইয়ের কালামবোলি থেকে সাতটি খালি ট্যাঙ্কার বিশাখাপত্তনম থেকে চিকিৎসার জন্য ব্যবহৃত তরল অক্সিজেন বোঝাই করবে
কোভিড-১৯-এর বিরুদ্ধে লড়াইয়ে রেল আরও অক্সিজেন এক্সপ্রেস ট্রেন চালাতে প্রস্তুত
নয়াদিল্লি, ১৯ এপ্রিল, ২০২১
কোভিড-১৯-এর বিরুদ্ধে লড়াইয়ে জাতীয় প্রচেষ্টায় অবদান রাখতে ভারতীয় রেল অক্সিজেন এক্সপ্রেস ট্রেন চালাতে প্রস্তুত রয়েছে। মুম্বাই ডিভিশনের কালামবোলি গুড্স ইয়ার্ডে ট্যাঙ্কার থেকে চিকিৎসার জন্য ব্যবহৃত তরল অক্সিজেন ওঠানো-নামানোর জন্য ২৪ ঘণ্টার মধ্যেই সিঁড়ির বন্দোবস্ত করেছে। ইতিমধ্যেই কালামবোলি গুড্স ইয়ার্ড থেকে সাতটি খালি ট্যাঙ্কার আজ সন্ধ্যা ৮-০৫ নাগাদ বিশাখাপত্তনম স্টিল প্ল্যান্টের উদ্দেশে রওনা হয়েছে। খালি এই ট্যাঙ্কারগুলিতে তরল অক্সিজেন বোঝাই করে সেগুলি পুনরায় কালামবোলি গুড্স ইয়ার্ডে নিয়ে আসা হবে। অক্সিজেন বোঝাই এই ট্রেনটি ভাসাই রোড, জলগাঁও, নাগপুর, রাইপুর জংশন দিয়ে যাতায়াত করবে। ইস্ট কোস্ট রেলের বিশাখাপত্তনম ডিভিশনে সেখানকার স্টিল প্ল্যান্ট থেকে চিকিৎসার জন্য ব্যবহৃত তরল অক্সিজেন খালি ট্যাঙ্কগুলিতে ভরা হবে।
উল্লেখ করা যেতে পারে ভারতীয় রেল দেশের সেবায় যে কোনও জরুরি পরিস্থিতিতে এমনকি, গত বছর লকডাউনের সময় অত্যাবশ্যক পণ্যসামগ্রীর সরবরাহ অব্যাহত রেখেছিল। রেল মন্ত্রক একাধিক রাজ্যের কাছ থেকে অক্সিজেন সরবরাহের অনুরোধ পেয়েছে। এর ভিত্তিতে মন্ত্রক একাধিক রুটে তরল অক্সিজেন পরিবহণের সম্ভাবনা খতিয়ে দেখতে পরীক্ষামূলকভাবে এ ধরনের ট্রেন চালানোর মহড়া শুরু করেছে।
CG/BD/DM/
(Visitor Counter : 88
কয়লামন্ত্রক
কেন্দ্রীয় কয়লা মন্ত্রক কয়লা খনিগুলির নিলাম শুরু করেছে
নয়াদিল্লি, ০৬ অগাস্ট, ২০১৯
কেন্দ্রীয় কয়লা মন্ত্রক ২৭টি কয়লা খনির নিলাম এবং ১৫টি কয়লা খনি কেন্দ্র ও রাজ্য সরকারের আওতাধীন রাষ্ট্রায়ত্ত সংস্হাগুলিকে বরাদ্দের জন্য প্রক্রিয়া শুরু করেছে। বেশ কিছু কয়লা খনি নিয়ন্ত্রিত নয় এমন ক্ষেত্রে এবং লোহা ও ইস্পাত ক্ষেত্রে ব্যবহারের জন্য নিলাম করা হচ্ছে। ৫টি কয়লা খনি বিদ্যুৎ, ৯টি খনি থেকে কয়লা বিক্রি এবং ১টি খনি লোহা ও ইস্পাত ক্ষেত্রের জন্য বরাদ্দ করা হয়েছে।
এই ৪২টি কয়লাখনি থেকে বছরে প্রায় ৭০ মেট্রিক টন কয়লা উৎপাদিত হবে। কয়লা খনিগুলি নিলাম ও বরাদ্দের জন্য টেন্ডার এবং আবেদনপত্র জমা দেওয়ার বিজ্ঞপ্তি গত তেশরা ও চৌঠা আগস্ট সংবাদপত্রে প্রকাশিত হয়েছে। মেটাল স্ক্র্যাপ ট্রেডিং কর্পোরেশন এর মাধ্যমে এই ই-নিলাম প্রক্রিয়া সম্পন্ন হবে। নিলামকারীদের নাম নথিভুক্তকরণ এবং টেন্ডার সংক্রান্ত নথি জমা দেওয়ার শেষ তারিখ আগামী ১৩ই সেপ্টেম্বর। এই এমএসটিসি-র মাধ্যমে ই-নিলাম হবে আগামী ১০ই আক্টোবর থেকে ৪ই নভেম্বর মধ্যে। আরও বিস্তারিত তথ্য জানা যাবে কয়লা মন্ত্রকের Home Page | Ministry of Coal, Government of India এই ওয়েবসাইট থেকে।
CG/SS/NS
(Visitor Counter : 112
স্বরাষ্ট্র মন্ত্রক
ব্যাঙ্কে আর্থিক ক্ষতির একটি মামলায় সংশ্লিষ্ট ব্যাঙ্কের প্রাক্তন ব্যাঙ্ক ম্যানেজার ও একটি বেসরকারি সংস্থার কর্ণধারের পাঁচ বছরের কারাদন্ড
কলকাতা, ০৯ মে, ২০২২
ব্যাঙ্ক অফ মহারাষ্ট্রের আর্থিক তছরূপের একটি মামলায় পশ্চিমবঙ্গের আলিপুরের সিবিআই আদালতের বিশেষ বিচারক সংশ্লিষ্ট ব্যাঙ্কের কলকাতার নিউ আলিপুর শাখার প্রাক্তন ম্যানেজার দেবতোষ চন্দকে পাঁচ বছরের কারাদন্ডের নির্দেশ দিয়েছেন এবং ৫৭ হাজার টাকা জরিমানা ধার্য করেছেন। ঐ একই মামলায় আদালত কলকাতার লোয়ার রেঞ্জের মেসার্স চ্যাটার্জী এক্সপোর্টের কর্ণধার ইন্দ্রজিৎ চ্যাটার্জীর পাঁচ বছরের জেল ও ৫১ হাজার টাকা জরিমানা ধার্য করেছে।
২০০১ সালের ৮ই নভেম্বর ব্যাঙ্ক অফ মহারাষ্ট্রের নিউ আলিপুর শাখার তৎকালীন ম্যানেজারের বিরুদ্ধে, সিবিআই ষড়যন্ত্র ও আর্থিক তছরূপের অভিযোগে মামলা রুজু করে। ব্যাঙ্কের তদানিন্তন ম্যানেজার দেবতোষ চন্দের বিরুদ্ধে ইন্দ্রজিৎ চ্যাটার্জীর নামে একটি ভুয়ো ঋণ সংক্রান্ত অ্যাকাউন্টের মাধ্যমে কোনও নথি ছাড়াই ১২ লক্ষ টাকার ঋণ সুবিধা পাইয়ে দেবার অভিযোগ করা হয়। এর ফলে, ব্যাঙ্কের প্রায় ১২ লক্ষ টাকা ক্ষতি হয়। তদন্তের পর, ২০০২ সালের ২৭শে নভেম্বর আলিপুরে সিবিআই – এর বিশেষ আদালতে তদন্তকারী সংস্থা চার্জশিট দাখিল করে। বিচার প্রক্রিয়ায় আদালত প্রাক্তন ঐ ব্যাঙ্ক ম্যানেজার ও মেসার্স চ্যাটার্জী এক্সপোর্টের কর্ণধারকে দোষী সাব্যস্ত করে।
CG/CB/SB
(Visitor Counter : 11
প্রধানমন্ত্রীরদপ্তর
প্রধানমন্ত্রী আগামীকাল ভারতীয় ডাক বিভাগের পোস্ট পেমেন্ট ব্যাঙ্কের সূচনা করবেন
নয়াদিল্লি, ৩১ আগস্ট, ২০১৮
প্রধানমন্ত্রী শ্রী নরেন্দ্র মোদী আগামীকাল নতুন দিল্লির তালকাটোরা স্টেডিয়ামে ভারতীয় ডাক বিভাগের ইন্ডিয়া পোস্ট পেমেন্ট ব্যাঙ্ক আইপিপিবি-র সূচনা করবেন।
কেন্দ্রীয় সরকারের আর্থিক অন্তর্ভুক্তিকরণের উদ্দেশ্যগুলি দ্রুত অর্জনের লক্ষ্যে ডাক বিভাগের এই ব্যাঙ্কটিকে সাধারণ মানুষের নাগালের মধ্যে সুলভে এক বিশ্বাসযোগ্য আর্থিক প্রতিষ্ঠানের রূপ দেওয়া হয়েছে। সারা দেশব্যাপী ডাক বিভাগের সুবৃহৎ নেটওয়ার্কের সঙ্গে এই ব্যাঙ্ককে জুড়ে দেওয়া হবে। উল্লেখ করা যেতে পারে, দেশের প্রতিটি কোণায় ডাক বিভাগের পরিষেবা রয়েছে। এই পরিষেবা প্রদানের জন্য ৩ লক্ষ পোস্টম্যান ও গ্রামীণ ডাক সেবক রয়েছেন। ডাক বিভাগের এই ব্যাঙ্ক চালু হওয়ার সঙ্গে সঙ্গে দেশের ব্যাঙ্কিং সুযোগ-সুবিধার পরিধিও আরও বৃদ্ধি পাবে।
দ্রুত উন্নয়নশীল ভারতের বিভিন্ন সুযোগ-সুবিধা দেশের প্রত্যন্ত অঞ্চলগুলিতে পৌঁছে দেওয়ার জন্য কেন্দ্রীয় সরকার যে উদ্যোগ নিয়েছে, তাতে ডাক বিভাগের পেমেন্ট ব্যাঙ্ক আরও একটি মাইলফলক হয়ে উঠতে চলেছে।
সূচনার দিন থেকেই সারা দেশে ভারতীয় ডাক বিভাগের আইপিপিবি ব্যাঙ্কের ৬৫০টি শাখা এবং ৩,২৫০টি অ্যাক্সেস পয়েন্ট বা সুযোগ-সুবিধা প্রদান কেন্দ্র থাকবে।
সারা দেশে ডাক বিভাগের ১ লক্ষ ৫৫ হাজার ডাকঘরের প্রত্যেকটিকেই এই ব্যাঙ্ক ব্যবস্থার সঙ্গে জুড়ে দেওয়া হবে।
ভারতীয় ডাক বিভাগের এই ব্যাঙ্কে সেভিংস ও কারেন্ট অ্যাকাউন্টের সুবিধার পাশাপাশি অর্থ হস্তান্তর, নগদ সুবিধা হস্তান্তর ও বিম পেমেন্ট সহ ব্যবসায়িক লেনদেন সংক্রান্ত পরিষেবা পাওয়া যাবে। অত্যাধুনিক প্রযুক্তির সহায়তায় এই পরিষেবাগুলি কাউন্টার, মাইক্রো এটিএম, মোবাইল ব্যাঙ্কিং অ্যাপ, এসএমএস এবং আইভিআর – এর মাধ্যমে পাওয়া যাবে।
CG/BD/SB…
(Visitor Counter : 84
শিল্পওবাণিজ্যমন্ত্রক
ফিকি ফ্রেমস-এর সমাপ্তি অধিবেশনে বক্তব্য রাখলেন শ্রী পীযূষ গোয়েল
নয়াদিল্লি, ১১ জুলাই, ২০২০
কেন্দ্রীয় শিল্প ও বাণিজ্য মন্ত্রী শ্রী পীযূষ গোয়েল আজ অনলাইনের মাধ্যমে ফিকি ফ্রেমস-এর সমাপ্তি অধিবেশনে বক্তব্য রেখেছেন। মন্ত্রী বলেন, ভারতীয় চলচ্চিত্র ও বিজ্ঞাপন শিল্পের আন্তর্জাতিক স্তরে গুরুত্বপূর্ণ ভূমিকা রাখার যথেষ্ট সম্ভাবনা রয়েছে। এই শিল্প সারা বিশ্বকে উন্নতমানের চলচ্চিত্র ও বিজ্ঞাপন উপহার দিয়েছে যার হাত ধরে বহু পুরস্কার এবং বিনিয়োগ ও মূলধন এই শিল্পের মাধ্যমে দেশে পৌঁছেছে। শ্রী গোয়েল, দেশের সীমানার বাইরে আন্তর্জাতিক স্তরে এই শিল্পের প্রসার ঘটানোর বিষয়ে চিন্তাভাবনা করার আহ্বান জানান। তিনি বলেন, ভারতীয় বিজ্ঞাপন নির্মাতারা অত্যন্ত সৃজনশীল। তাঁরা বিভিন্ন আন্তর্জাতিক ব্র্যান্ডের নেতৃত্ব দিয়ে থাকেন। বিষয়বস্তু তৈরিতে ভারতের আন্তর্জাতিক স্তরে অগ্রণী ভূমিকা নেওয়ার ক্ষমতা রয়েছে। ভারতীয় চলচ্চিত্র শিল্পের ক্ষেত্রে কোন কোনও দেশ যে বাধার সৃষ্টি করেছে সেই প্রসঙ্গে মন্ত্রী জানান, এটি কখনই গ্রহণযোগ্য নয়। ভারতও একইভাবে সেইসব দেশের ক্ষেত্রে প্রয়োজনীয় ব্যবস্থা নেবে। তিনি বলেন, এ দেশে চলচ্চিত্রের শ্যুটিং করার ক্ষেত্রে ‘এক জানালা’ ব্যবস্থায় সবরকমের অনুমতি দেওয়ার উদ্যোগ নেওয়া হয়েছে।
কোভিড মহামারীর বিরুদ্ধে লড়াইয়ে ভারতীয় চলচ্চিতের ভূমিকার প্রশংসা করে শ্রী গোয়েল বলেন, স্বাস্থ্য সম্পর্কে সচেতনতা বৃদ্ধিতে চলচ্চিত্র শিল্প গুরুত্বপূর্ণ ভূমিকা নিচ্ছে। দেশের মানুষ যাতে সহজেই বিভিন্ন সামাজিক বিষয় সম্পর্কে বুঝতে পারেন, সেই উদ্দেশে চলচ্চিত্র শিল্পের অবদানেরও তিনি প্রশংসা করেন। মন্ত্রী বলেন, চলচ্চিত্র শিল্প হল ভারতীয় কোমল ক্ষমতার একটি প্রতীক যা তরুণ প্রজন্মের কাছে উৎসাহ সৃষ্টি করে। তিনি বলেন, ১৩৫ কোটি দেশবাসীর চাহিদা এবং আকাঙ্ক্ষা পূরণে চলচ্চিত্র জগত গুরুত্বপূর্ণ ভূমিকা নিয়ে আসছে। আজ সারা বিশ্বের কাছে ভারতীয় চলচ্চিত্রের জন্য আমরা গর্ব অনুভব করি। তিনি বলেন, ‘আত্মনির্ভর ভারত’ দৃঢ় প্রত্যয়ের সঙ্গে সারা বিশ্বে তার প্রভাব বিস্তার করবে।
মন্ত্রী বলেন, বর্তমানে আমরা কোভিড সঙ্কটের মুখোমুখি। অতীতের বিভিন্ন সঙ্কটের মতো এই সঙ্কটও একদিন চলে যাবে। আমাদের তাই কোভিড-পরবর্তী সময়ের সুযোগগুলির বিষয়ে পরিকল্পনা করতে হবে যার মাধ্যমে কাজের নতুন ধারা এবং নতুন জীবনশৈলী আমরা দেখতে পাব। তিনি ‘ওভার দ্য টপ’ প্ল্যাটফর্মের অনিয়ন্ত্রিত কাজকর্মের বিষয়ে উদ্বেগ প্রকাশ করেন। এই ধরনের প্ল্যাটফর্মের বিষয়বস্তু কোন কোনও সময়ে আপত্তিজনক ও ভুল তথ্যে পরিপূর্ণ থাকে। কখনও বা এগুলি আমাদের দেশ এবং সমাজকে বিকৃতভাবে উপস্থাপিত করে, যে কারণে পরিবারের সকলের সঙ্গে বসে এগুলি দেখা যায় না। শ্রী গোয়েল বলেন, চলচ্চিত্র শিল্পের সঙ্গে প্রত্যক্ষ এবং পরোক্ষভাবে ২৫ লক্ষ মানুষ জড়িয়ে আছেন। তিনি সংশ্লিষ্ট সকলের প্রতি কাজের বিষয়ে যত্নবান হওয়ার আহ্বান জানান এবং এই শিল্পে যাঁরা কম মজুরি পান, তাঁদের কল্যাণে পদক্ষেপ গ্রহণের পরামর্শ দেন౼যার মাধ্যমে তাঁরা সম্মানজনকভাবে বেঁচে থাকতে পারবেন। শ্রী গোয়েল, সম্প্রতি পরলোকগত চলচ্চিত্র জগতের ব্যক্তিত্বদের প্রতিও এই অনুষ্ঠানে শ্রদ্ধা জানান।
(CG/CB/DM